Source: http://politeia.org.ro/stiri-revista-presei/revista-presei-24-februarie-condamnatul-mincinosul-si-dictatorul-dragnea-se-considera-roman-normal/52304/
Timestamp: 2018-10-17 08:26:30+00:00
Document Index: 3436196

Matched Legal Cases: ['CCR ', 'CCR ', 'CCR ', 'CCR ', 'articolul 115', 'CCR ', 'CCR ']

Revista Presei – 24 februarie. Condamnatul, mincinosul și dictatorul Dragnea se consideră “român normal”! | PoliteiaWorld
Home » Stiri / Revista Presei	» Revista Presei – 24 februarie. Condamnatul, mincinosul și dictatorul Dragnea se consideră “român normal”!
Buna dimineata intr-o zi de vineri, 24 februarie. Temperaturile maxime se vor încadra între 8 grade în depresiuni şi 20 de grade în Lunca Dunării, iar cele minime vor fi cuprinse, în general, între 0 şi 7 grade, informează ANM. În cursul zilei, cerul va fi variabil, cu înnorări în vestul, nord-vestul şi centrul ţării, unde local va ploua, în general slab cantitativ. Noaptea înnorările vor cuprinde şi restul teritoriului şi vor fi precipitaţii pe arii relativ extinse sub formă de ploaie, iar în zona montană, Maramureş, Transilvania şi dealurile Moldovei, treptat, vor predomina ninsorile. Pe arii restrânse, la deal şi la munte, cantităţile de apă vor depăşi 15…20 l/mp. Îndeosebi ziua, vântul va avea intensificări temporare în majoritatea regiunilor, dar mai ales la munte, cu viteze de peste 80…90 km/h pe crestele înalte. Bucuresti: Vremea se va menţine deosebit de caldă pentru această dată. Cerul va fi mai mult senin în cea mai mare parte a intervalului, dar se va înnora spre sfârşitul nopţii, când va ploua. Vântul va sufla moderat, cu unele intensificări mai ales în prima parte a zilei. Temperatura maximă se va situa în jurul valorii de 18 grade, iar cea minimă va fi de 2…4 grade.
Document. Opinii separate la CCR pe OUG 13: Guvernul a depăşit limitele. Ce spune judecătorul Livia Stanciu despre abuzul în serviciu. Judecătorul Curţii Constituţionale Livia Stanciu crede că, în scandalul Ordonanţei de Urgenţă 13, de modificare a Codurilor penale, Guvernul s-a situat în conflict cu Parlamentul şi cu autoritatea judecătorească. Explicaţiile apar în opinia separată cuprinsă în motivarea deciziei CCR din 8 februarie, când magistraţii s-au pronunţat asupra sesizărilor preşedintelui României şi CSM. Şi judecătorul Ştefan Minea a făcut opinie separată. Cu excepţia Liviei Stanciu şi a lui Ştefan Minea, ceilalţi judecători CCR nu s-au pronunţat pe fond, respingând sesizările pe motiv că Ordonanţa 13 fusese deja abrogată de Ordonanţa 14. „În situaţia de fapt, noi am constatat că nu există un asemenea conflict nici între autoritatea judecătorească şi Guvern, nici între Parlament şi Guvern”, preciza preşedintele CCR pe 8 februarie. În privinţa conflictului dintre Parlament şi Guvern, Valer Dorneanu a explicat că legea fundamentală îi permite Executivului să legifereze prin ordonanţe de urgenţă şi, prin urmare, nu există niciun conflict între cele două puteri. ”Parlamentul este cel care are suveranitatea legislativă şi competenţa de a da legi organice primare. Guvernul, de regulă, nu are asemenea competenţă. În mod excepţional însă, chiar prin articolul 115 din Constituţie, Guvernul poate fi delegat de puterea legislativă să emită ordonanţe, fie simple, fie de urgenţă. Este dreptul Guvernului să aprecieze şi urgenţa, şi conţinutul ordonanţei”, a explicat Valer Dorneanu. Integral pe Adevarul
Un specialist angajat de Ponta in Guvern a fost dat acum afara pentru ca “a colaborat cu tehnocratii”. Cristian Botan, un tanar IT-ist angajat de Victor Ponta pe vremea cand acesta era premier, a fost revocat din functia de consilier in Cancelaria prim-ministrului dupa instalarea Guvernului Grindeanu, pe motiv ca a “colaborat cu tehnocratii”, dupa cum a povestit chiar el pe Facebook. Desi experienta si priceperea sa ar fi fost utila in noua echipa guvernamentala, secretarul general al Guvernului, Mihai Busuioc, a preferat sa il dea afara, pentru ca l-ar fi considerat “omul lui Ciolos”, a acuzat Botan. “Multi colaboratori si prieteni apropiati m-au intrebat cum e atmosfera la Palatul Victoria in ultima vreme si daca sunt in regula. Pentru clarificare, in data de 4 ianuarie 2017, prin ordinul noului secretar general al Guvernului, domnul Mihai Busuioc, am fost revocat din functia de consilier in cadrul Cancelariei Prim-ministrului. Sunt cumva onorat de importanta pe care mi-au acordat-o, luand decizia respectiva chiar in seara depunerii juramantului la Cotroceni”, a scris pe Facebook Cristian Botan, care a creat un site de recrutare in administratie. Desi a fost asigurat ca isi va putea continua proiectele, mai tarziu a aflat ca “problema nu se va rezolva din pricina faptului ca in timpul guvernului anterior am ‘colaborat cu tehnocratii’ si ca sunt de fapt ‘omul lui Ciolos'”, a mai precizat tanarul. Integral pe Ziare.com
Armata rusă recunoaşte: Are o unitate pentru războiul informatic. Ministrul rus al Apărării, Serghei Şoigu, a recunoscut joi seara că „trupele informatice” ruse sunt implicate „într-o propagandă inteligentă şi eficientă”. Oficialul recunoaște pentru prima dată dimensiunea eforturilor făcute pentru dezvoltarea unor unităţi specializate în războiul informatic, transmite BBC, citat de News.ro. Această declaraţie vine după numeroase acuzaţii lansate de ţările occidentale, care au condamnat presupuse atacuri cibernetice lansate de către Rusia. Atât URSS, cât şi Statele Unite au investit enorm în timpul războiului rece într-o propagandă puternică, destinată influenţării opiniei publice la nivel global şi promovării unor ideologii distincte. „Avem trupe informatice care sunt mult mai eficiente şi puternice decât fosta secţiune de contra-propagandă”, a declarat Şoigu într-un discurs pentru parlamentarii Rusiei.Keir Giles, expert în probleme militare rusești la think-tank-ul Chatham House, a avertizat că „războiul informatic” rusesc are o dimensiune mult mai largă decât acei hackeri asupra cărora îşi concentrează atenţia ţările occidentale. „Scopul este de a controla informaţia, orice formă ia aceasta”, a precizat Giles. Integral pe Digi24
Problemele si provocarile DNA. Un altfel de bilant. Directia Nationala Anticoruptie a supravietuit unor atacuri furibunde din partea noii majoritati PSD-ALDE, determinata sa-i taie din puteri, si unor campanii mediatice dezlantuite impotriva Laurei Codruta Kovesi. Spre exasperarea multora, DNA a marcat joi un nou bilant pozitiv. Este cel mai valoros bun institutional castigat de Romania in urma cu mai bine de zece ani. Activitatea procurorilor anti-coruptie beneficiaza de evaluari la superlativ in rapoartele de monitorizare ale Comisiei Europene. Pentru a apara acest bun institutional a venit momentul unei dezbateri publice argumentate despre ce trebuie corectat din mers. “Directia Nationala Anticoruptie (DNA) si Inalta Curte de Casatie si Justitie (ICCJ) au inregistrat un bilant impresionant in ceea ce priveste rezolvarea cazurilor de coruptie la nivel mediu si inalt. Mentinerea eforturilor institutiilor judiciare care combat coruptia la nivel inalt ramane cel mai important semnal de consolidare a luptei anticourptie. DNA a constituit un exemplu destul de bun din ceea ce priveste raportarea, ceea ce arata un nivel inalt de deschidere si vointa de analiza” (pagina 13 din raportul MCV dat publicitatii in februarie 2017). Protestele au venit ca o gura de oxigen pentru Laura Codruta Kovesi, dar DNA risca sa rateze sansa de a indrepta erorile si derapajele din trecut daca nu va schimba ceva in modul de functionare. Institutie esentiala intr-o Romanie condusa de administratii corupte, DNA a inceput sa contabilizeze cateva esecuri exploatate din plin de adversarii traditionali din politica si presa. Procurorii anticoruptie functioneaza de zece ani incoace in conditii de ostilitate crescanda, motiv pentru care singura lor sansa de supravietuire este iesirea urgenta din autosuficienta si abandonarea ideii ca pot dispune discretionar de puterea lor. Care sunt problemele si provocarile acumulate? Integral pe Hotnews
Nicuşor Dan îi răspunde Ralucăi Turcan: Nu poate fi vorba despre o fuziune cu PNL, nici acum, nici în viitor. Preşedintele USR Nicuşor Dan exclude o posibilă fuziune cu PNL, după cum a propus, la Adevărul Live, liderul liberal Raluca Turcan. Nicuşor Dan le recomandă liberalilor să se concentreze pe propria reformă internă şi să lase gândurile de alianţe şi fuziuni. „USR îşi respectă angajamentul faţă de alegatori şi nu va intra în alianţe cu vechile partide, nici cu PNL. Opoziţia este obligata sa coopereze în Parlament pentru a opri atacurile PSD împotriva justiţiei, dar asta nu înseamnă ca USR se aliază cu cineva. Cât despre fuziunea despre care vorbeşte Raluca Turcan nici nu poate fi vorba, nici acum şi nici în viitor. USR are un proiect politic propriu pentru modernizarea României pe care îl va realiza împreună cu oameni devotaţi interesului public, neafectaţi de vechile metehne ale politicii, aşa cum sunt cei care vin alături de noi. PNL este dator, nu USR sau altcuiva, ci propriilor alegători, cu o reformă interna”. Integral pe Adevarul
Legea Educației: ziua, ca hoții. A trecut o săptămână de când ministrul Educației, Pavel Năstase, a anunțat intempestiv că va elabora, până la finele lui 2017, o nouă Lege a Educației. Anunțul a fost făcut într-o conferință de presă străvezie, în care ministrul nu a prezentat rapoarte, statistici sau analize, eventual elaborate de organisme din domeniu, care să poată susține necesitatea acestui demers cu un impact extraordinar asupra viitorului României. În loc să ofere argumente, să demonstreze neajunsurile Legii Educației naționale în vigoare, ministrul Pavel Năstase s-a referit doar la creșterea salariilor, gratuitatea pe CFR, la planul de a construi creșe sau școli. Nimic despre motivul concret al unei asemenea revoluții întreprinse de urgență în Educație. A explicat demersul secretarul de stat Liviu Pop, un reformator cu bâta în domeniu, dacă ne amintim episodul din vara anului 2012. Atunci, din funcția de ministru interimar al Educației, Liviu Pop a comis un abuz strigător la cer, desființând Consiliul Național de Atestare a Titlurilor și Diplomelor în timpul ședinței în care acesta decidea că premierul Ponta a plagiat în lucrarea de doctorat. Oare ce articole va susține Liviu Pop în Legea Educației atunci când se va pune în discuție reglementarea plagiatelor ? Integral pe Romania Libera
Fondul Suveran de Dezvoltare şi Investiţii (FSDI) debutează cu multe întrebări şi puţine răspunsuri. Dacă guvernul vede în el pa­na­celul ce vindecă rănile econo­miei, criticii guvernului cred că avem de-a face cu o încer­care de a controla politic chiar acea mică parte a economiei (4%) care a mai rămas în mâinile statului, dar care aduce buge­tului consolidat venituri anuale de 2,6 miliarde de lei din dividende. La mijloc, instituţiile in­ter­naţionale pre­cum Banca Mondială spun că „sunt inte­re­sate“ de proiect, iar economiştii aş­teaptă să va­dă cum şi dacă România va deveni al 46-lea stat al lumii care are un „fond suveran de investiţii“. „Cred că este un proiect ambiţios şi, din păcate, istoricul de administrator al statului român nu îl recomandă ca o entitate capabilă să demareze şi să ducă la bun sfârşit un astfel de proiect. Deci riscurile sunt mari“, comen­tea­ză economistul Radu Crăciun, într-o opi­nie publicată astăzi de ZF. Analistul financiar Ionel Blănculescu care singur îşi spune „părintele proiectului“, având în vedere că a propus, încă din 2009, con­sti­tuirea Fondului, ca un răspuns la criza econo­mi­că ce se aşternea în faţa economiei Româ­niei, este categoric: „Statul poate să obţină venituri din taxe, dar poate, la fel de bine, să câştige din activitatea proprie“. Ionel Blănculescu: „Statul poate să fructifice multiplele oportunităţi, care sunt cu sutele pe plan internaţional. Şi le poate fructifica prin intermediul acestui fond, ceea ce nu poate întâmpla în momentul de faţă“. Dacă lucrurile urmează să stea chiar aşa, există obiecţii împotrivia unei asemenea structuri, iar economistul Florin Cîţu, ales senator din partea PNL la ultimele alegeri, le subliniază într-un comentariu, acid, publicat pe reţelele de socializare: Fondul ar fi, în opinia sa, „născut şi crescut pentru a fura“. A fura de la cine şi ce? Potrivit senatorului liberal care anunţă că va aduce problema în faţa Comisiei de buget a Senatului, PSD strânge toate companiile la un loc, într-o mare societate naţională, numită FSDI pentru ca decizia să aparţină unui singur om, numit politic, iar controlul a ceea ce a mai rămas din companiile de stat să devină exclusiv politic. Integral pe Zf.ro
Șeful PSD, Liviu Dragnea, despre protestele din Piața Victoriei: Au creat un conflict susţinut printr-o maşinărie de manipulare ultraprofesionistă, care nu a fost născută în România. Același tip de mesaje a fost folosit și în America. Preşedintele Camerei Deputaţilor, Liviu Dragnea, a declarat, miercuri, la un post de televiziune, că Ordonanţa 13 reprezintă “un conflict creat artificial şi susţinut printr-o maşinărie de manipulare ultraprofesionistă care nu a fost născută în România”. Liderul PSD a mai adăugat că ar fi primit “studii comparative” cu proteste din SUA şi din alte ţări şi a văzut “acelaşi tip de mesaje şi de afişe, foarte multe asemănări”.Dragnea a reiterat că susţinătorii Guvernului Grindeanu au vrut să vină la Bucureşti, într-un număr copleşitor, însă, liderul PSD s-a opus, “lucru pe care, acum, îl regretă”. “În ce priveşte mitingul mare, îmi asum eu şi nu regret că n-am lăsat să vină un miting mare în Bucureşti, pentru că n-am vrut să se escaleze un conflict oricum creat artificial şi susţinut printr-un mecanism, maşinărie de manipulare ultraprofesionistă care nu a fost născută în România şi care a fost folosită. Am tot primit în ultimele zile studii comparative cu proteste din America şi alte ţări. Acelaşi tip de mesaje şi de afişe, foarte multe asemănări. În schimb, mitingurile judeţene care au început nu vor fi oprite de mine”. Integral pe Romania Libera
Dragnea: Eu nu am un discurs nationalist sau de sluga, ci de roman normal. PSD nu are nimic impotriva multinationalelor. Presedintele PSD, Liviu Dragnea, a declarat joi seara ca nu are un discurs nationalist sau “de sluga”, ci unul de “roman normal” care spera ca in tara lui poate sa vorbeasca despre drepturile romanilor. “Eu nu am un discurs nationalist, nu am un discurs de sluga. Am un discurs de roman normal care inca spera ca in tara lui poate sa vorbeasca pentru drepturile romanilor. Ca sunt angajati, ca sunt oameni de afaceri, ca sunt functionari, ca sunt pensionari, ca sunt tineri, ca sunt medici, profesori, cred ca inca mai am dreptul si inca mai avem dreptul sa vorbim despre asta”, a afirmat presedintele PSD la Romania TV. Dragnea a tinut sa sublinieze faptul ca PSD si Guvernul Grindeanu nu au “absolut nimic” impotriva multinationalelor. “Ca nu am o atitudine de sluga si pentru asta sunt criticat, asta-i viata! Le doresc succes, sa critice in continuare. Nu o sa imi schimb discursul. Vreau sa precizez a mia oara: nici eu, nici partidul pe care il conduc, nici Guvernul nu are absolut nimic impotriva multinationalelor. Dar pentru faptul ca noi spunem de luni de zile si actionam in sensul asta, ca trebuie sa ajutam si firmele romanesti si capitalul autohton, asta nu inseamna ca este ceva impotriva celorlalti”, a completat presedintele Camerei Deputatilor. Integral pe Ziare.com
O dezvaluire cumplita facuta la Parchetul General despre cum a fost pregatita reprimarea de la Mineriada din iunie 1990, pe EVZ
35 Raspunsuri la Revista Presei – 24 februarie. Condamnatul, mincinosul și dictatorul Dragnea se consideră “român normal”!
A A24/02/2017 at 08:26
“Cu excepţia Liviei Stanciu şi a lui Ştefan Minea, ceilalţi judecători CCR nu s-au pronunţat pe fond, respingând sesizările pe motiv că Ordonanţa 13 fusese deja abrogată de Ordonanţa 14.”
Toader si celelalte 5 jigodii CCR reprezinta infiltrarea Moskva-putka in Justitia din Romania; asa este proiectata caderea Romaniei in mizerie si stat profund corupt din “democratie” si “stat de drept”.
Diana24/02/2017 at 08:39
Aflu ca si Ondine Ghergut a fost concediata de la RL. Mizerabil mai e Orcan………………….
depemures24/02/2017 at 09:02
orcan este doar maciuca , mana este patronul ( AA),iar comanda este dragnea,pe care-l durea etichetel ( penal,condamnat ) , din articolele lui Malin Bot.Ondine Gherghut a fost si ea “restructurata”. Ce putea sa-i promita Dragnea patronului in schimbul “restructurarilor” ? Cumva o lege a gratierii,care sa-l faca scapat pe patronul junior ?? Nu pare chiar un scenariu sf.
mar24/02/2017 at 09:09
In țara asta, cu excepția unui site sau doua, nu mai exista presa independenta. Cea ce se întâmplă depășește limita imaginabilului, ne-am întors de unde am plecat. Cine nu scrie de conducătorul iubit, plenare sau persoane agreate, este concediat.
cedric24/02/2017 at 09:09
@Diana,@depemures aveti dreptate; infamia s-a comis!
http://www.comisarul.ro/articol/rsr!-o-doamna-a-presei-romanesti-concediata-de-rom_874348.html
Si cate, oare, se mai pun la cale!
Diana24/02/2017 at 09:15
@depemures, Orcan nu are nici o scuza….Daca era onest demisiona imediat. Din perioada in care aparea la B1 am putut sa-i vad dubiosenia…………
mar24/02/2017 at 10:01
Stau si ma gândesc la conflictul de interese, la organizarea unei licitații și gradul de transparență necesar, conform directivelor UE. Concluzia, gașca roșie vrea sa-și facă țara lor, restul nu mai contează. Chiar dacă ne întoarcem de unde am plecat. Restaurația este în plin avânt și mă tem că nu mai poate fi stopată.
http://www.hotnews.ro/stiri-administratie_locala-21629117-firea-vrea-primaria-bucuresti-infiinteze-19-firme-care-preia-activitatea-companiilor-private-care-acum-contracte-municipalitatea-incepand-producerea-energiei-electrice-termice-iluminat-stradal-dispece.htm
mar24/02/2017 at 10:09
Tot țara lor! Licitatie cât un împrumut FMI – 77.000.000 euro pe curs BNR, este de noaptea minții să fie alocați pe plante care într-o lună sunt compromise, pe borduri și nisip. Oare se aude vede la Curtea de Conturi, la DNA ? – Primaria sectorului 3 a demarat licitatia pentru atribuirea unui acord cadru pe 4 ani pentru intretinerea spatiilor verzi, valoarea maxim estimata a acestuia fiind de circa 350 milioane lei. Spatiile verzi din sector sunt impartite in 3 zone, iar acest contract vizeaza doar o zona, respectiv zona I, pentru celelalte doua zone fiind atribuite inca din 2015 contracte pentru intretinerea spatiilor verzi, pe o perioada de 8 ani, valoarea acestora fiind de 243.315.007,00 lei fara TVA.
http://www.hotnews.ro/stiri-administratie_locala-21628757-inca-licitatie-gigantica-sectorul-3-din-bucuresti-robert-negoita-vrea-plateasca-350-milioane-lei-pentru-parte-din-spatiile-verzi-milioane-panselute-lalele-begonii-arbusti.htm
zigzag24/02/2017 at 10:18
De aia “nu sunt ” bani pentru inzestrarea Armatei . ca au slugile lui Kantor de platit birul catre ticalosii care talharesc , de ani de zile , Romania .
Exact modelul Constanta .
E bine ca le merge !
mar24/02/2017 at 10:21
Da, Trist și adevărat.
intamplator24/02/2017 at 10:11
Fierea face in bucuresti copy/paste dupa ideea aia cu fondul suveran de investitii
E o nationalizare “de facto”si vor putea fura legal
mar24/02/2017 at 10:20
Da. Ieri am aflat că au început să se scoată din sertar SF-uri/Primării/CJ-uri, elaborate și în 2009, pe care vor să le actualizeze. Repunerea PNDL-ului pe tapet, a scos șobolanii din tranșee.
Au intrat pe o prăduială care sperie orice om normal la minte. Mulți se gândesc la plecare.
mar24/02/2017 at 13:59
http://www.hotnews.ro/stiri-esential-21630848-video-cat-mare-riscul-unei-tranzactii-sua-rusia-socoteala-unei-tari-romania-vladimir-socor-asa-ceva-astazi-adevarata-sinucidere-politica-pentru-domnul-trump.htm
desy.demeter24/02/2017 at 15:01
“…”Proiectul de lege nu cuprinde nicio dispozitie referitoare la efectele gratierii asupra pedepselor a caror executare este suspendata conditionat sau sub supraveghere. Or, in temeiul Codului penal anterior, gratierea producea efecte si cu privire la pedeapsa a carei executare era suspendata conditionat. (…) Lipsa oricarei dispozitii in cuprinsul actului normativ privind incidenta gratierii asupra pedepselor a caror executare a fost suspendata conditionat sau sub supraveghere este de natura sa genereze situatii profund discriminatorii, solutia adoptata cu privire la aceste categorii de pedepse fiind diferita in functie de temeiul aplicarii lor (vechiul sau noul Cod penal), desi nu exista o justificare obiectiva rezonabila pentru o asemenea masura.”,…”
http://www.hotnews.ro/stiri-esential-21630612-consiliul-superior-magistraturii-gratierea-intregime-pedepselor-pana-5-ani-este-natura-creeze-sentiment-insecuritate-sociala.htm
DP24/02/2017 at 15:30
Chiar m-au surprins bolsevicii astia. Numai aia cu maxim 5 ani (vezi cazul 200.000 lei-47.000 euro)?? De ce nu 7? Si atunci hai ca merge si 10…Sint omenosi …e permis orice numai crima nu (20-25 ani cit o fi si cit va mai fi).
depemures24/02/2017 at 15:39
Incep sa ma gandesc la faptul ca nenea acesta zurliu ,este direct afectat de criza de medicamente. Nu le gaseste pe cele trebuincioase si pace ! Oare la demisie nu s-a gandit ? Poate ca ar trebui sa-i aminteasca cineva ca demisia poate fi onorabila in anumite momente.
Tariceanu abereaza din nou. El anunta ca DNA incearca sa decida politica externa a Romaniei
http://www.aktual24.ro/tariceanu-abereaza-din-nou-el-anunta-ca-dna-incearca-sa-decida-politica-externa-a-romaniei/
PS gogloiul acesta criptocomunist cu aere de dandy vrea cu orice chip sa plece din functie doar cu mandat de arestare…….. Doamne ajuta-l !
DP24/02/2017 at 15:46
Crede ca DNA-ul vrea sa-i aleaga nevasta….urmatoarea nevasta…..Normal…are si el un cuvint de spus…
depemures24/02/2017 at 16:08
DanC24/02/2017 at 16:28
Un punct de vedere foarte interesant si adevarat, VP Pence aseara:
Pentru ca tendinta celor de dreapta e sa se culce pe-o ureche, 2-3 acolo sus fac treaba buna, sa stam linistiti. In timp ce Stanga + MSM lucreaza si sapa la radacina.
La fel si in Romania, sa stam linistiti, OUG13 a cazut. Ignorandu-se elefantul: PSD = Ciuma Rosie.
intamplator24/02/2017 at 16:50
Am citit ce spune tzatza fierea despre firmele primariei si m a luat,cu frisoane
“asigur …..”
cand citesc vorba asta ,repet,ma ia cu frisoane/mai lipseste “vom face totul…”
ca sa ma simt ca acum 30 ani(psihic nu fizic)
mar24/02/2017 at 17:03
Pentru că ai pomenit de întoarcerea în timp 🙁
http://www.hotnews.ro/stiri-esential-21631339-scandalul-produselor-care-calitati-diferite-estul-vestul-ajunge-romania-ministrul-agriculturii-petrea-daea-anunta-constitutirea-unui-colectiv-munca.htm
cedric24/02/2017 at 17:57
o voce importanta care nu poate fi contrazisa! Inca un roman deceptionat de Traian Basescu:
http://www.stiripesurse.ro/demisie-cu-rasunet-din-pmp-renun-la-decora-ia-primita-de-la-traian-basescu-o-mare-decep-ie_1181746.html
Deocamdata e singurul din PMP care are curajul sa spuna adevarul pe care il vedem toti cei realisti.
mar24/02/2017 at 18:04
Pas cu pas pentru restauratie. Sunt hotarați să ne mute în stradă, cu furci și topoare 👿 – Vor referendum pentru revizuirea Constituției.
http://www.hotnews.ro/stiri-politic-21631483-psd-redepus-proiectul-lege-modificare-legii-referendumului-dupa-proiectele-identice-depuse-anul-trecut-fost-clasate-proiectul-refera-revizuirea-constitutiei.htm
mar24/02/2017 at 20:48
http://www.contributors.ro/editorial/romania-gurilor-%C8%99tirbe/?cfcc
Paganel24/02/2017 at 21:39
Liiceanu are dreptate… Din păcate!…
DanC24/02/2017 at 22:03
Liiceanu ca de obicei, talent, expresiv, adevaruri 100% dar ce folos? 🙁
E exact ca-n Evanghelia dupa Ioan: Eu sunt glasul celui ce strigă în pustie: “Îndreptaţi calea Domnului”
“Stirbii” din poza – se vede clar ca oricum nu citesc. Si multi se fac ca citesc + lacrimi de crocodil, dar la o adica tot cu PSD-ul 🙁
Paganel24/02/2017 at 22:22
http://www.ziaruldeiasi.ro/stiri/variantele-lui-mihai-chirica-la-bal-ori-la-scandal–153027.html
Nu știu pe ce se bazează băieții, dar aste e de urmărit/verificat:
„Bomba bombelor: Ghiţă, prin Iaşi, spre Chişinău
Iar la final una scurtă dar vioaie tare, de 4 stele din 5: cică cel mai căutat politician din ţară, Ghiţă, s-ar afla bine mersi în Basarabia, dragilor. Iar ca să ajungă acolo cică a trecut şi prin Iaşi. Staţi deci pe fază, că bomba atomică explodează cât de curând!”
stefan6024/02/2017 at 22:26
Actualul guvern are viata grea. Inclusiv aia de la UE au scris ca depasesc deficitul de 3 % PIB in 2017 dar si 2018.
Ca urmare , Grindeanu e obligat sa raspunda in scris pina prin aprilie de cum tectifica deficitul.
Se alege pragul de maririle alea de pensi si salarii concomitent cu reducerea de taxe. 🙂
Paganel24/02/2017 at 22:32
http://www.digi24.ro/opinii/legatura-dintre-fenomenul-anna-si-fenomenul-piata-victoriei-676344?__grsc=cookieIsUndef&__grts=1487968011763
intamplator24/02/2017 at 23:08
Cine nu e cu mine,e,impotriva mea
Acum aplicat si,la casa alba
Ziarele si tv urile care il critica-sau,cum,zice dl trump transmit “stiri false”interzise,azi la un briefing
Printre paria:cnn,nyt,la times..
Cetatean24/02/2017 at 23:45
buna seara! Chestia asta, cu interzis accesul unor jurnalisti sau trusturi de presa la Casa Alba pentru ca nu te tamaiaza, e la limita patologicului.
Da cine e frate Donald J. Trump sa aiba el monopolul adevarului? Esti presedinte, insa nu esti si detinatorul adevarului. Ca sa nu mai zic ca din partea “cealalta” Fox News si alde Breitbart se vad tot ca “fake news”.
A A25/02/2017 at 06:27
Avem de-a face cu dementa de tip nou la WH dar si peste tot (inclusiv pe blogul asta)
A A25/02/2017 at 07:45
http://www.msn.com/en-us/news/politics/trump-administration-sought-to-enlist-intelligence-officials-key-lawmakers-to-counter-russia-stories/ar-AAnkwS6?li=BBmkt5R&ocid=spartanntp
Paganel24/02/2017 at 23:21
La Europa FM au anunțat că i s-a deschis dosar penal unui polițist din Turnul Severin care, în seara de 1 februarie 2017, fiind în afara programului, a participat la proteste!… Cică, „s-a primit o sesizare” și „organul” doar „face verificări”…
Cetatean25/02/2017 at 08:40
http://politeia.org.ro/stiri-revista-presei/revista-presei-25-februarie-psd-modifica-iarasi-legea-referendumului/52319/
« Revista Presei – 25 februarie. PSD modifică (iarăsi) legea referendumului
Cârtița Toader de la Justiție »